קלינדמיצין

ממוזער
ממוזער

קלינדמיצין (באנגלית: Clindamycin) היא תרופה אנטיביוטית המשמשת לטיפול במספר זיהומים חיידקיים כדוגמת, אוסטאומיאליטיס (עצם) או דלקות מפרקים, מחלות דלקתיות באגן, דלקת גרון, דלקת ריאות, דלקת אוזן תיכונה חריפה (דלקות אוזן תיכונה) ואנדוקרדיטיס<ref name=":0"></ref>. בנוסף, האנטיביוטיקה ניתנת לטיפול גם באקנה<ref name=":1"></ref><ref name=":0" />, ובכמה מקרים של זיהומים ממקור חיידק סטפילוקוקוס אאוראוס העמיד למתיצילין (MRSA)<ref name=":2"></ref>. בשילוב עם כינין, ניתן להשתמש בו לטיפול במלריה<ref name=":0" /><ref name=":1" />. התרופה ניתנת גם לטיפול באלח דם, בזיהומים תוך בטניים, זיהומים בגניטליה<ref name=":3"></ref>. התרופה זמינה למתן דרך הפה, בהזרקה לווריד, וכקרם או ג'ל למריחה על העור או בנרתיק<ref name=":4"></ref><ref name=":0" /><ref name=":1" /><ref name=":5"></ref>.<ref></ref>
קלינדמיצין לרוב לא תהיה האנטיביוטיקה הראשונה שתבחר אלא כתוספת לטיפול אנטיביוטי אחר.

== תופעות הלוואי ==
התופעות לוואי השכיחות כוללות בחילות והקאות, דלקות במעי, שלשולים, פריחות וכאבים באתר ההזרקה<ref name=":0" />. בשימוש עורי עלול להיות גרד, קסרודרמה, צריבה, אדמומיות ועור שמנוני. בשימוש אינטרה-ואגינאלי עלול להיות קנדידה, גרד, מחלה וולוו-וגינלית ודלקת בוולבה. זה מגביר את הסיכון לקוליטיס Clostridium difficile הנרכשת בבית חולים בערך פי ארבעה ולכן מומלץ רק כאשר אנטיביוטיקה אחרת אינה מתאימה<ref></ref><ref name=":0" />. כתוצאה מכך עשויה להיות מומלצת אנטיביוטיקה חלופית<ref name=":0" />. בנוסף, במקרים קיצוניים של זיהום בחיידק הקלוסטרידיום, לעיתים תומלץ כריתה של החלק המזוהם במעי כטיפול סופי. במתן דרך הווריד עלולה להיווצר דלקת בוורידים, טעם מתכתי, שוק אנפילאקטי ואילו במתן דרך השריר עלול להיווצר אבצס או גירוי באזור ההזרקה. התרופה נבדקה בנשים בהריון בטרימסטר השני והשלישי ונמצאה בטוחה. על כן היא ניתנת בהריון. באשר לטרימסטר הראשון - יש לתת רק כאשר ישנו צורך ברור<ref name=":4" /><ref name=":5" /><ref name=":2" /><ref name=":1" /><ref name=":0" />.

== מנגנון פעולה ==

קלינדמצין היא ממשפחת האנטיביוטיקות המעכבות סינתזת חלבונים בתא. המולקולה נקשרת בצורה הפיכה לתת יחידה 50s בריבוזום החיידק ובכך מונעת את היווצרות הקשר הפפטידי בחלבון המתהווה. בהתאם לסוג הזיהום קלינדמיצין עשויה להיות הן אנטיביוטיקה בקטריוסטטית והן אנטיביוטיקה בקטריוצידית.

קלינדמיצין אינה חודרת היטב את קרומי המוח ועל כן, אינה תרופת בחירה בזיהום במערכת העצבים המרכזית.

במתן דרך הפה, האנטיביוטיקה מגיעה לשיא הריכוז תוך 60 דקות ואילו במתן דרך השריר, האנטיביוטיקה מגיעה לשיא הריכוז לאחר 1–3 שעות. זמן מחצית החיים של התרופה הוא 3 שעות במבוגרים ו-2.5 שעות בילדים.

התרופה מתפנה מהגוף בעיקר דרך השתן, וחלק מינורי ממנה מפונה דרך הצואה בצורה אקטיבית ואינאקטיבית<ref name=":1" /><ref name=":0" /><ref name=":4" /><ref name=":3" />.

== שימוש רפואי ==

קלינדמיצין משמשת בעיקר לטיפול בזיהומים אנאירוביים כולל זיהומים דנטליים,<ref></ref> זיהומים בדרכי הנשימה, העור, הרקמות הרכות ודלקת הצפק<ref name=":6"></ref>. אצל אנשים עם אלרגיה לפניצילין, קלינדמיצין עשויה לשמש כטיפול בזיהומים הנגרמים על ידי חיידקים אירוביים. היא משמשת גם לטיפול בזיהומי עצמות ומפרקים, במיוחד אלה שנגרמו על ידי סטפילוקוקוס אאוראוס<ref name=":6" /><ref></ref> ניתן להשתמש במריחה מקומית של קלינדמיצין פוספט לטיפול באקנה קל עד בינוני.<ref></ref><ref></ref>

== חיידקים רגישים ==

קלינדמיצין פועלת בצורה הטובה ביותר כנגד החיידקים הבאים:<ref name=":9"></ref>

- חיידקים גראם חיוביים אירוביים מסוג קוקיים כדוגמת - סטאפילוקוקוס, סטרפטקוקוס אך לא אנטרוקוקוס.<ref></ref>

- חיידקים גראם שליליים אנאירוביים מסוג מתג כדוגמת - בקטרויידס. אך העמידות הולכת ועולה בקרב זן הבקטרויידס פרג'יליס.<ref></ref>

רוב החיידקים מסוג גראם שלילי אירוביים כמו פסאודומונס, ליגיונלה, המופילוס אינפלואנזה ומורקסלה - עמידים לקלינדמיצין.<ref name=":9" /><ref></ref> בדומה לאנטרובקטריוצאה פקולטטיבים אנאירוביים<ref></ref> למעט חיידק יוצא דופן אחד בשם קפנוציטופגה קנימורסוס - חיידק מסוג גראם שלילי, מתג הגדל לאט אשר ההתוויה היא לתת קלינדמיצין כתרופת קו ראשון.<ref></ref>

== התוויות נגד ==

התרופה אינה ניתנת למטופלים עם היסטוריה של קוליטיס כיבי או קוליטיס פסאודוממברנלי. יש לבצע מעקב על מנת שלא יתפתחו זיהומים פטרייתיים/חיידקיים נוספים, בעיקר במטופלים עם היסטוריה של אטופיק דרמטיטיס. יש לבצע ניטור של תפקוד המעי, תפקודי כבד (בעיקר במטופלים עם מחלת כבד). בטיפול ממושך יש לבצע ספירות דם מלאות ומעקב אחר תפקודי כליות וכבד.

== רעילות ==

תופעת הלוואי הרעילה ביותר המופיעה בקלינדמיצין היא במערכת העיכול/אלרגיה. אין אנטידוט כנגד קלינדמיצין ולכן הפתרון במצבים אלו הוא התאמת מינון מחדש או לחלופין - הפסקת הטיפול בקלינדמיצין. עיקר הטיפול בהרעלה מסוג זה הוא טיפול תומך, מדידת אלקטרוליטים בסרום וניטור הרמות האלו לפרק זמן מסוים בחולים המתייצגים עם הקאות או שלשולים. בנוסף יש לבצע ספירות דם, תפקוד כלייתי, סימנים חיוניים ואף לבצע אק"ג ולעקוב אחר שינויים בו מאחר שהפרעות קצב נדירות אך עדיין עלולות להופיע. יש לברר האם מיוצר הרעלן של קלוסטרידיום דיפיסיל כאשר יש חשד שהמטופל מתייצג עם קוליטיס.<ref></ref>

== מלריה ==

קלינדמיצין ניתנת ביחד עם כלורוקווין או כינין בטיפול ב-Plasmodium falciparum malaria. השילוב של כינין וקלינדמיצין נבדק ונמצא שימושי במיוחד בילדים, והוא טיפול הבחירה לנשים בהריון שנדבקו באזורים שבהם עמידות לכלורוקווין שכיחה<ref name=":7"></ref><ref name=":8"></ref>. אין להשתמש בקלנדמיצין כתרופה נגד מלריה בפני עצמה בגלל הפעילות האיטית שלה, למרות שנראה שהיא יעילה מאוד<ref name=":8" /><ref name=":7" />. דיווח על מטופלים שנדבקו ב-Plasmodium falciparum מהאמזונס נמצאו כעמידים לקלינדמיצין על בסיס בדיקות רגישות לתרופות חוץ גופיות.<ref></ref>

== קלוסטרידיום דיפיסיל ==

קלוסטרידיום דיפיסיל הוא חיידק מסוג גראם חיובי, אנאירובי, מוטילי המייצר ספורות בצורת מתג<ref></ref> אשר גורם לשלשולים ועלול לגרום לסרטן מעי גס.<ref></ref><ref>"Johns Hopkins Doctors Discover That a Common Infection May Cause Cancer". 24 August 2022</ref> החיידק עמיד לקלינדמיצין, וגדילתו בצורה דומיננטית מובילה לייצור של טוקסין הגורם למגוון סימפטומים כדוגמת שלשולים, קוליטיס ומגה-קולון טוקסי.<ref>Rossi S, ed. (2006). Australian Medicines Handbook. Adelaide: AMH Pty Ltd.</ref><ref></ref>

==קישורים חיצוניים==

== הערות שוליים ==

קטגוריה:אנטיביוטיקה